stanford-oval/wikipedia huggingface dataset:
หัทยา วงษ์กระจ่าง
ผลงานการแสดง > ละครชุด

พ.ศ. 2560 Project S The Series ตอน Side by Side พี่น้องลูกขนไก่ (GDH 559/GMM25) รับบทเป็น ตั้ม
พ.ศ. 2562 2Brothers แผนลวงรัก ฉบับพี่ชาย (GMM25) รับบทเป็น ไพริน (แม่แพท)
พ.ศ. 2562 Fleet of Time กาลครั้งหนึ่งรักของเรา (GMM25) รับบทเป็น แม่ของวิน
พ.ศ. 2566 Thank You Teacher (True Asian More) รับบทเป็น ครูรับขวัญ
ผลงานการแสดง > ภาพยนตร์

พ.ศ. 2537 กาเหว่าที่บางเพลง () รับบทเป็น
พ.ศ. 2562 โปรเม อัจฉริยะ|ต้อง|สร้าง () รับบทเป็น นฤมล จุฑานุกาล
พ.ศ. 2562 ตุ๊ดซี่ส์แอนด์เดอะเฟค () รับบทเป็น แม่ของวิน (รับเชิญ)
ผลงานการแสดง > มิวสิควีดีโอ

เพลง บูมเมอแรง ธงไชย แมคอินไตย์ (2533)
ผลงานการแสดง > พิธีกร

รายการ ผู้หญิงวันนี้ ช่อง 3
โจเฮา

พระนางโจเฮา หรือในภาษาจีนกลางว่า เฉา เจี๋ย (ออกเสียงไฟล์:Cao Jie.ogg; สิ้นพระชนม์ 2 กรกฎาคม ค.ศ. 260) พระนามหลังสิ้นพระชนม์คือ จักรพรรดินีเซี่ยนมู่ เป็นสมเด็จพระจักรพรรดินีองค์สุดท้ายแห่งราชวงศ์ฮั่นตะวันออกของจีน พระนางเป็นพระมเหสีองค์ที่สองของพระเจ้าเหี้ยนเต้ จักรพรรดิอค์สุดท้ายแห่งราชวงศ์ฮั่น และหลังพระสวามีสละราชสมบัติ พระนางกลายเป็นที่รู้จักในพระนาม ชานหยางกงฟูเหริน พระนางเป็นพระเชษฐภคินี/ขนิษฐาในโจผี ผู้ล้มเลิกราชวงศ์ฮั่นด้วยการบังคับให้พระเจ้าเหี้ยนเต้สละราชสมบัติให้พระองค์และสถาปนาวุยก๊ก พระนางต่อต้านการรัฐประหารที่โจผีวางแผนอย่างดุเดือด โดยปฏิเสธที่จะส่งมอบตราประทับของจักรพรรดิเป็นเวลาหลาย ๆ ครั้ง
โจเฮาได้รับการยกย่องในมุมมองแบบดั้งเดิมว่าเป็นผู้ปกป้องราชวงศ์ฮั่นที่ล้มเหลวองค์สุดท้าย ร่วมกับฮกเฮากับพระนางตง ซึ่งตรงกันข้ามกับความละเลยของพระเจ้าเหี้ยนเต้
ภูมิหลังครอบครัวและสมรสกับพระเจ้าเหี้ยนเต้

โจเฮาเป็นธิดาในขุนศึก โจโฉ ผู้คุมตัวพระเจ้าเหี้ยนเต้ใน ค.ศ. 196 และออกคำสั่งในนามของจักรพรรดิ เพื่อประโยชน์ของตนเองในการรณรงค์รวมจักรวรรดิที่เคยเป็นของขุนศึกหลายคนในภูมิภาคให้กลับมาเป็นหนึ่งอีกครั้ง จากนั้นใน ค.ศ. 213 โจในตอนนั้นสถาปนาตำแหน่งเว่ย์กง (ภายหลังเป็น เว่ย์อ๋อง) ประทานธิดาสามคนให้เป็นพระมเหสีของพระเจ้าเหี้ยนเต้ ได้แก่ โจเฮา เฉา เซี่ยน (曹憲) พี่สาวของเธอ และเฉา หฺวา (曹華) น้องสาว ตอนแรกตำแหน่งของธิดาทั้งสามคือ ฟูเหริน (夫人) ต่อมาใน ค.ศ. 214 จึงเลื่อนขั้นเป็น กุ้ยเหริน (貴人)
ในช่วงปลาย ค.ศ. 214 ฮกเฮา พระมเหสีองค์แรกของพระเจ้าเหี้ยนเต้ ถูกพบว่าสนับสนุนการสมคบคิดต่อต้านโจโฉเมื่อ ค.ศ. 200 แม้ว่าเหตุการณ์นั้นผ่านไปตั้ง 14 ปี โจโฉโมโหต่อพระนางจนบังคับให้ปลดเธอออกจากตำแหน่งและประหารชีวิตในวันที่ 8 มกราคม ค.ศ. 215 โจเอาได้รับการแต่งตั้งเป็นจักรพรรดินีแทนพระนางในวันที่ 6 มีนาคม ค.ศ. 215
ในฐานะจักรพรรดินี

ไม่มีข้อมูลเท่าที่รู้จักเกี่ยวกับช่วงชีวิตโจเฮา แต่เป็นที่กระจ่างว่า ณ จุดนี้พระสวามีของพระนางไม่มีอำนาจ เนื่องจากบิดาของพระนางถือครองอำนาจทั้งหมด นางมีลูกสาวเพียงคนเดียว คือ องค์หญิงหลิวมั่น
หลังจากโจโฉถึงแก่อสัญกรรม แล้วโจผีขึ้นสืบทอดอำนาจต่อมานั้น โจผีได้ทำการปลดพระเจ้าเหี้ยนเต้ลงจากบัลลังก์และขึ้นเป็นฮ่องเต้สถาปนาราชวงศ์วุย แต่พระนางโจเฮาคัดค้านพี่ชาย(โจผี)อย่างรุนแรง โจผีขอให้นางมอบตราพระราชลัญจกรฮ่องเต้ นางก็ไม่ยอมมอบให้ แล้วยังด่าทอของพระนางคือโจผีอย่างรุนแรงว่า ราชวงศ์ของโจผีจะไม่มีวันอยู่ได้ยั่งยืนแน่นอน
นางได้ติดตามพระเจ้าเหี้ยนเต้ซึ่งถูกเนรเทศไปอยู่ที่ เมืองซานหยาง และใช้ชีวิตบั้นปลายอย่างสงบสุขเรื่อยมา โดยนางและพระเจ้าเหี้ยนเต้ มักไปเก็บสมุนไพรบนเขา และท่องไปตามหมู่บ้าน รักษาโรค ช่วยเหลือประชาชน เป็นที่รักใคร่ของผู้คนเป็นอันมาก จนได้ขนานนามว่า แพทย์พญามังกรพญาหงส์ จนพระเจ้าเหี้ยนเต้เสด็จสวรรคตในปี พ.ศ. 777 ในรัชสมัยของพระเจ้าโจยอย และจากนั้นอีก 26 ปีถัดมา พระนางโจเฮาก็สวรรคตตามไป ขณะมีพระชนมายุได้ 63 พรรษา ในรัชสมัยของพระเจ้าโจฮวน พระศพของทั้งคู่ถูกฝังไว้เคียงข้างกัน ณ สุสานจังหลิง
ในวรรณกรรม สามก๊ก

โจเฮาในวรรณกรรมอิงประวัติศาสตร์ สามก๊ก มีลักษณะคล้ายคลึงกับบันทึกทางประวัติศาสตร์ของพระนางมาก หลังพระนางฮกเฮาสิ้นพระชนม์ โจเฮาจึงได้รับการสถาปนาเป็นจักรพรรดินีเพื่อสืบตำแหน่งแทนพระนาง
ดูเพิ่ม

พงศาวลีวุยก๊ก#โจโฉ/ภรรยาและบุตรของโจโฉ
ตัวละครในสามก๊ก
สมาคมเอเชียตะวันออกเฉียงใต้

สมาคมเอเชียตะวันออกเฉียงใต้ (Association of South-East Asia; ASA) เป็นการจัดตั้งองค์กรเพื่อแสดงความร่วมมือในภูมิภาค ตั้งขึ้นเมื่อ 31 กรกฎาคม พ.ศ. 2504 ที่กรุงเทพ สมาชิกประกอบด้วยไทย สหพันธรัฐมาลายา ฟิลิปปินส์ เพื่อเสริมสร้างความมั่นคงนอกเหนือจากพันธมิตรทางทหารคือซีโต้ แต่อีกสองปีต่อมาก็ประสบความล้มเหลว ซึ่งเป็นผลมาจากกรณีพิพาทระหว่างมลายากับฟิลิปปินส์ในการอ้างกรรมสิทธิ์เหนือซาบะฮ์ของฟิลิปปินส์ ฟิลิปปินส์หันไปสนับสนุนอินโดนีเซียในการดำเนินนโยบายเผชิญหน้ากับมาเลเซีย เพื่อขัดขวางการก่อตั้งมาเลเซีย มีความพยายามฟื้นฟูอาสาขึ้นอีกใน พ.ศ. 2509 แต่ในที่สุดก็ถูกแทนที่ด้วยอาเซียนที่ก่อตั้งใน พ.ศ. 2510
ก่อนจะมีอาเซียน ประเทศต่างๆ ในเอเชียตะวันออกเฉียงใต้พยายามจัดตั้งองค์กรระดับภูมิภาคจำนวนหนึ่งเพื่อส่งเสริมการบูรณาการระดับภูมิภาค ซึ่งรวมถึงองค์กรสนธิสัญญาเอเชียตะวันออกเฉียงใต้ (SEATO) ในปี 1954 สมาคมเอเชียตะวันออกเฉียงใต้ (ASA) ในปี 1961 และ MAPHILINDO ซึ่งประกอบด้วยมาเลเซีย ฟิลิปปินส์ และอินโดนีเซียในปี 1963 ทั้งหมดนี้มีเป้าหมายเพื่อเสริมสร้างความสัมพันธ์ระหว่างประเทศในภูมิภาคและส่งเสริมความร่วมมือในด้านต่างๆ เช่น เศรษฐกิจ วิทยาศาสตร์ และวัฒนธรรม
แม้จะมีความพยายามดังกล่าว กระบวนการบูรณาการเหล่านี้ก็ให้ผลลัพธ์เพียงเล็กน้อย เนื่องจากประกอบด้วยประเทศในภูมิภาคเพียง 2-3 ประเทศเท่านั้น ความจำเป็นในการมีกระบวนการที่ครอบคลุมและมีประสิทธิภาพมากขึ้นนี้เองที่สร้างแรงบันดาลใจให้ ดร. ถนัด โคมัน รัฐมนตรีว่าการกระทรวงการต่างประเทศของประเทศไทยในขณะนั้น มองเห็นภาพสมาคมที่จะเป็นตัวแทนของประเทศต่างๆ ในเอเชียตะวันออกเฉียงใต้ในวงกว้างมากขึ้น
ในปี 1967 ดร. ถนัดได้เชิญคู่หูจากอินโดนีเซีย มาเลเซีย ฟิลิปปินส์ และสิงคโปร์มาหารือกันอย่างไม่เป็นทางการที่เมืองตากอากาศริมทะเลบางแสน การเจรจาดังกล่าวได้นำไปสู่ข้อตกลงจัดตั้งสมาคมประชาชาติแห่งเอเชียตะวันออกเฉียงใต้ (อาเซียน) โดยลงนามในปฏิญญากรุงเทพฯ เมื่อวันที่ 8 สิงหาคม พ.ศ. 2510
ปฏิญญากรุงเทพฯ ระบุว่าเป้าหมายและจุดประสงค์ของอาเซียนคือการส่งเสริมความร่วมมือที่แข็งขันและความช่วยเหลือซึ่งกันและกันในประเด็นที่เป็นประโยชน์ร่วมกันในด้านเศรษฐกิจ สังคม วัฒนธรรม การเกษตรและอุตสาหกรรม วิทยาศาสตร์ และการขนส่ง และเพื่อยกระดับมาตรฐานการครองชีพของประชาชน
หม่อมเจ้าอุทัยเที่ยง ชยางกูร

| หม่อมเจ้าอุทัยเที่ยง ชยางกูร |
| --- | --- |
หม่อมเจ้า ชั้น 4
หม่อมเจ้าอุทัยเที่ยงในงานอุ่นไอรักคลายความหนาว เมื่อ พ.ศ. 2562
ประสูติ: 1 มิถุนายน พ.ศ. 2473
สิ้นชีพิตักษัย: 5 มกราคม พ.ศ. 2568 (94 ปี)
ราชสกุล: ชยางกูร
ราชวงศ์: จักรี
พระบิดา: พระเจ้าบรมวงศ์เธอ กรมหมื่นพงษาดิศรมหิป
พระมารดา: หม่อมแหวนศุลี ชยางกูร ณ อยุธยา
| ธรรมเนียมพระยศของ หม่อมเจ้าอุทัยเที่ยง ชยางกูร |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
หม่อมเจ้าอุทัยเที่ยง ชยางกูร (1 มิถุนายน พ.ศ. 2473 – 5 มกราคม พ.ศ. 2568) เป็นพระธิดาในพระเจ้าบรมวงศ์เธอ กรมหมื่นพงษาดิศรมหิป และหม่อมแหวนศุลี ชยางกูร ณ อยุธยา
พระประวัติ

หม่อมเจ้าอุทัยเที่ยง ชยางกูร ประสูติเมื่อวันที่ 1 มิถุนายน พ.ศ. 2473 เป็นพระธิดาในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา (สกุลเดิม บุญยมาลิก; บุตรีหลวงพิทักษ์นันทนาการ) เป็นพระราชนัดดาในพระบาทสมเด็จพระจอมเกล้าเจ้าอยู่หัว มีโสทรเชษฐภาดาและโสทรกนิษฐภาดารวมสององค์ คือ หม่อมเจ้าเวียงวัฒนา ชยางกูร และหม่อมเจ้าจรูญฤทธิเดช ชยางกูร
หม่อมเจ้าอุทัยเที่ยงสำเร็จการศึกษาจากโรงเรียนราชินี และเข้ารับราชการที่กรมการบินพาณิชย์ กระทรวงคมนาคม จนเกษียณอายุราชการในปี พ.ศ. 2533
หม่อมเจ้าอุทัยเที่ยง มีโรคประจำองค์ และมักจะประชวรพระวาโยบ่อยครั้ง ทรงดำรงพระชนม์ที่ตำหนักถนนราชวิถี ตราบจนเข้ารักษาองค์ที่โรงพยาบาลกรุงเทพ และถึงชีพิตักษัยด้วยภาวะโลหิตในทางเดินอาหาร ณ โรงพยาบาลกรุงเทพ[ต้องการอ้างอิง] เมื่อวันอาทิตย์ที่ 5 มกราคม พ.ศ. 2568 เวลาประมาณ 05.00 น. สิริชันษา 94 ปี พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานโกศราชวงศ์ ฉัตรทองเครื่องสูงแผ่ลวดตั้งประดับ แตรงอน แตรฝรั่ง ปี่ กลองชนะ ประโคมเวลาพระราชทานน้ำหลวงสรงศพ ณ ศาลา 11 วัดมกุฏกษัตริยารามราชวรวิหาร เขตพระนคร กรุงเทพมหานคร
กรณียกิจ

หม่อมเจ้าอุทัยเที่ยง ชยางกูร ทรงปฏิบัติกรณียกิจสำคัญหลายประการ เช่น
วันที่ 2 สิงหาคม พ.ศ. 2558 เสด็จเป็นเจ้าภาพร่วมกับสมาชิกราชสกุลชยางกูร ในการบำเพ็ญพระกุศลสวดพระอภิธรรมพระศพ สมเด็จพระสังฆราชเจ้า กรมหลวงวชิรญาณสังวร ณ ตำหนักเพ็ชร วัดบวรนิเวศราชวรวิหาร
วันที่ 9 ธันวาคม พ.ศ. 2559 เสด็จเป็นเจ้าภาพร่วมกับหม่อมเจ้าเวียงวัฒนา ชยางกูร, หม่อมเจ้าจรูญฤทธิเดช ชยางกูร และหม่อมจรุงใจ ชยางกูร ณ อยุธยา ในการบำเพ็ญพระกุศลถวายพระบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง
วันที่ 12 มกราคม พ.ศ. 2562 เสด็จพร้อมด้วยหม่อมเจ้าเวียงวัฒนา ชยางกูร, หม่อมเจ้าจรูญฤทธิเดช ชยางกูร และหม่อมจรุงใจ ชยางกูร ณ อยุธยา ไปทรงเยี่ยมชมงาน "อุ่นไอรักคลายความหนาว: สายน้ำแห่งรัตนโกสินทร์" ซึ่งพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้จัดขึ้น ณ พระลานพระราชวังดุสิต และสนามเสือป่า
นอกจากนี้ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลอากาศเอกสุบิน ชิวปรีชา กรมวังผู้ใหญ่ประจำพระองค์ อัญเชิญพวงมาลัยและกระเช้าพระราชทานไปทูลถวายหม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมเจ้าจรูญฤทธิเดช ชยางกูร เนื่องในโอกาสวันขึ้นปีใหม่ เมื่อวันที่ 4 มกราคม พ.ศ. 2562
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2521 –  เหรียญจักรพรรดิมาลา (ร.จ.พ.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
การขนส่งสาธารณะ

รถไฟใต้ดินนครนิวยอร์ก
รถไฟใต้ดินมอสโก
รถไฟฟ้าเอ็มทีอาร์ในฮ่องกง
รถไฟฟ้าแอร์เออแอร์
สถานีฉัตรปติศิวาชีของมุมไบ สถานีรถไฟที่พลุกพล่านที่สุดในประเทศอินเดีย
การขนส่งสาธารณะ คือบริการคมนาคมขนส่งผู้โดยสารที่สามารถใช้ได้โดยสาธารณชน ซึ่งแตกต่างจากรถแท็กซี รถร่วม หรือรถเมล์เช่าเหมาคันที่จะไม่รับผู้โดยสารแปลกหน้าหากไม่มีการตกลงกันก่อนล่วงหน้า
วิธีการขนส่งสาธารณะรวมไปถึงรถประจำทางสาธารณะ รถราง รถลาก และรถไฟ แล้วยังหมายรวมถึงระบบขนส่งมวลชนเช่นรถไฟฟ้าและรถไฟฟ้าใต้ดินและเรือข้ามฟาก สายการบิน รถทัวร์ และรถไฟระหว่างเมืองมักจะใช้ในการขนส่งผู้โดยสารระหว่างเมือง มีการพัฒนาเครือข่ายรถไฟความเร็วสูงในหลายพื้นที่ทั่วโลกอีกด้วย
การขนส่งสาธารณะส่วนใหญ่ให้บริการโดยมีกำหนดเวลา แท็กซี่ร่วมให้บริการเมื่อมีผู้โดยสารหรือมีผู้โดยสารเต็มคันแล้วแต่กรณี ระบบการขนส่งที่เป็นโครงข่ายรองมีให้บริการในพื้นที่ที่มีประชากรน้อยหรือในพื้นที่ที่ต้องการการให้บริการส่งถึงหน้าบ้าน
การขนส่งสาธาณะในมหานครมีความแตกต่างในพื้นที่เอเซีย อเมริกาเหนือ และยุโรปเป็นอย่างมาก ในเอเซียการขนส่งมวลชนมีผู้ให้บริการคือบริษัทเอกชนหรือมหาชนที่แสวงหาผลกำไรและผู้ลงทุนทางการอสังหาริมทรัพย์ ในอเมริกาเหนือ หน่วยงานด้านการขนส่งมวลชนเป็นผู้ดูแลการบริการขนส่งสาธารณะ ในยุโรป รัฐบาลมักมอบหมายให้บริษัทเอกชนเป็นผู้ดูแลจัดการการขนส่งสาธารณะ
บริการขนส่งสาธารณะได้รับกำไรจากการเก็บค่าโดยสารซึ่งอาจจะขึ้นอยู่กับระยะทางของการเดินทางหรืออาจจจะเก็บแบบราคาเดียวก็ได้ หากมีจำนวนผู้โดยสารมากและราคาค่าเดินทางสูงพอก็อาจจะทำให้มีกำไรได้ ทั้งนี้รัฐบาลอาจจะอัดฉีดเงินภาษีเพื่อสนับสนุนการดำเนินงาน เมืองบางเมืองมีการให้บริการขนส่งสาธารณะที่ไม่เสียค่าใช้จ่ายโดยรัฐบาลเป็นผู้ออกค่าดำเนินงานทั้งหมด
เหตุผลทางประวัติศาสตร์และเศรษฐศาสตร์ทำให้มีการใช้การขนส่งสาธารณะในรูปแบบที่แตกต่างกันไป ประเทศในโลกเก่ามักมีระบบที่น่าเชื่อถือและครอบคลุมพื้นที่ใหญ่ซึ่งให้บริการเมืองที่มีประชากรมากแต่เดิม ทั้งนี้ประเทศในโลกใหม่มักประสบปัญหา "คนเมือง" และมีระบบขนส่งมวลชนที่ไม่ทั่วถึง
โจผี

สำหรับความหมายอื่น ดูที่ จักรพรรดิเหวินตี้
พระเจ้าโจผี หรือ เฉาพี (จีน: 曹丕; พินอิน: Cáo Pi) พระนามรอง จื่อหวน  เป็นพระโอรสองค์รองในพระเจ้าโจโฉ ได้สืบต่อตำแหน่ง วุยอ๋อง และอำนาจต่อหลังจากโจโฉสิ้นพระชนม์ไปแล้ว ภายหลังจึงได้ล้มล้างราชวงศ์ฮั่นตะวันออก ปราบดาภิเษกเป็นปฐมจักรพรรดิของราชวงศ์เว่ย (วุยก๊ก) ทรงพระนามว่า สมเด็จพระจักรพรรดิเว่ยเหวินตี้ (จีน: 曹魏文帝; พินอิน: Cáo Wèi Wéndì - จักรพรรดิแห่งเว่ย) ในปีค.ศ. 220
โจผีนั้นเป็นบุตรคนรอง แต่ก็ได้มีบทบาทในการสืบทอดอำนาจจากโจโฉ เนื่องจากบุตรชายคนโต คือ โจงั่ง ได้เสียชีวิตไปตั้งแต่ยังอายุน้อยในการติดตามโจโฉไปทำสงคราม ในนิยายสามก๊กได้ โจโฉได้กล่าวถึงโจผี ว่าเป็นคนมีปัญญา จิตใจหนักแน่น โอบอ้อมอารีย์ จึงสมควรจะเป็นสืบทอดอำนาจของตน โจผีเป็นผู้เชี่ยวชาญในการแต่งกลอน กาพย์กวี เช่นเดียวกับโจโฉผู้บิดา และยังได้เคยติดตามบิดาออกไปทำสงครามบ่อยครั้ง ตั้งแต่ยังเยาว์ 
โจผีมีภรรยาหลวง คือนางเอียนสี ซึ่งได้ตัวมาเมื่อครั้งที่โจโฉทำสงครามกัวต๋อกับตระกูลอ้วน นางเอียนสีนั้นเป็นสาวงามที่มีชื่อว่า เป็นหญิงงามแห่งแผ่นดินทางเหนือ และยังเป็นภรรยาม่ายของอ้วนฮี บุตรชายของอ้วนเสี้ยว คู่ศึกของโจโฉ จึงย่อมถือเป็นเชลยศึก แต่โจผีก็ได้รับนางมาตกแต่งเป็นภรรยาหลวง ในขณะนั้นโจผีอายุได้ 17 ปี ขณะที่นางเอียนสีอายุมากกว่า คือ 22 ปี ซึ่งภายหลังเมื่อโจผีได้ขึ้นครองราชย์ ก็ได้สถาปนานางเป็นฮองเฮา
เนื่องจากการที่โจผีขึ้นครองราชย์ สถาปนาตนเองเป็นฮ่องเต้ จึงทำให้ซุนกวนและเล่าปี่ต้องสถาปนาตนเองเป็นฮ่องเต้ตามไปด้วย  ก่อให้เกิดสภาพของสามก๊กอย่างแท้จริง
พระเจ้าโจผีเมื่อได้ปราบดาภิเษกเป็นฮ่องเต้ในเบื้องแรกนั้นก็ได้ทรงดำริจะทำการกวาดล้างศัตรูทุกคน รวมไปถึงพระอนุชา คือ โจสิด ซึ่งมีสติปัญญา และฝีมือในเชิงการกวี เช่นเดียวกับพระองค์ และเคยเป็นคู่แข่งในการแต่งตั้งรัชทายาทของโจโฉด้วย แต่โจสิดสามารถเอาตัวรอดได้ โดยการแต่งโคลงมีใจความว่า  ต้นถั่วเผาต้นถั่ว ในกระทะถั่วร้องไห้ กำเนิดจากรากเดียวกัน เหตุไฉนคิดทำลาย  มีความหมายถึง การที่พี่น้องซึ่งมาจากจุดกำเนิดเดียวกัน กลับต้องมาสังหารเข่นฆ่ากัน ด้วยเหตุใด ทำให้พระเจ้าโจผีสะเทือนพระทัย และไม่อาจสังหารพระอนุชาได้ ซึ่งโคลงบทกวีที่โจสิดแต่งขึ้นเพื่อเอาชีวิตรอดนี้มีชื่อเสียงมาก
พระเจ้าเว่ยเหวินตี้ โจผี เป็นฮ่องเต้ที่ครองราชย์ในระยะอันสั้นเพียง 6 ปี เท่านั้น ก็ทรงพระประชวร และเสด็จสวรรคต ในปีค.ศ. 226 สิริรวมพระชนมายุได้ 39 พรรษา
พระราชกรณียกิจ

พระเจ้าโจผีทรงย้ายเมืองหลวงกลับไปที่ ลั่วหยาง ในปีค.ศ. 220
พระเจ้าโจผีทรงนำทัพเข้าโจมตีกังตั๋ง แต่ท้ายที่สุดถูก ลกซุน ต้านทัพไว้ได้ทำให้พ่ายแพ้กลับมา และยังเสียแม่ทัพคนสำคัญคือ เตียวเลี้ยว ในศึกนี้อีกด้วย
หลังจากพ่ายแพ้สงคราม พระเจ้าโจผีจึงหันมาสนใจทางด้านวรรณกรรมมากกว่าสงคราม เริ่มเกิดการเขียนวรรณกรรมแบบร้อยแก้ว จนทำให้ผู้คนรุ่นหลังยกย่องพระเจ้าโจผีเป็นพระบิดาแห่งวรรณกรรมร้อยแก้ว
พระราชวงศ์

พระอัยกา โจโก๋
พระราชบิดา โจโฉ
พระราชมารดา เปียนซี
พระเชษฐา โจงั่ง
พระอนุชา
โจเจียง
โจสิด
โจหิม
ภรรยาหลวง เอียนสี
พระราชโอรส โจยอย
ซูการ์โน
ชื่อ

ชื่อ "ซูการ์โน" นั้นถอดสะกดเป็นอักษรโรมันตามระบบใหม่ของอินโดนีเซียว่า "Sukarno" เริ่มใช้ในปี 1947 ก่อนหน้านั้นสะกดว่า "Soekarno" ตามอักขรวิธีของภาษาดัตช์ ชื่อ ซูการ์โน เป็นคำยืมจากภาษาสันสกฤตในภาษาชวา "สุกรฺโณ" มีความหมายว่า กรรณะผู้ประเสริฐ ชาวอินโดนีเซียจะจดจำเขาในนาม บุงการ์โน (Bung Karno) หรือ ปะก์การ์โน (Pak Karno) เขามีเพียงชื่อเดียวเฉกเช่นชาวชวาทั่วไปที่ไม่ใช้นามสกุล เขามีชื่อทางศาสนาคือ อัคมัด ซูการ์โน
เครื่องราชอิสริยาภรณ์ไทย

พ.ศ. 2503 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
แหล่งข้อมูลอื่น

ธีรพร พรหมมาศ. “ซูการ์โน: ผู้สร้างเอกภาพของอินโดนีเซีย.” ใน อรพินท์ คำสอน และคนอื่นๆ (บก.), ย้อนพินิจผู้สร้างประวัติศาสตร์เอเชียตะวันออกเฉียงใต้ 1. น. 201–29. กรุงเทพฯ: โครงการวิจัย “ปริทรรศน์ประวัติศาสตร์และวัฒนธรรมเอเชียตะวันออกเฉียงใต้ (สกว.), 2557.
ประดิษฐ์ คุณสนอง. “ซูการ์โนกับการสร้างอำนาจทางการเมือง.” วิทยานิพนธ์ปริญญามหาบัณฑิต แผนกวิชาการปกครอง บัณฑิตวิทยาลัย จุฬาลงกรณ์มหาวิทยาลัย, 2518.
การเลือกตั้งนายกองค์การบริหารส่วนจังหวัดอุบลราชธานี พ.ศ. 2567

| ปฏิทิน |
| --- | --- |
26 ต.ค.: นายก อบจ.อุบลราชธานีลาออกจากตำแหน่ง
11 - 15 พ.ย: วันรับสมัครรับเลือกตั้งนายก อบจ.อุบลราชธานี
22 ธ.ค.: วันเลือกตั้งนายก อบจ.อุบลราชธานี
การเลือกตั้งนายกองค์บริหารส่วนจังหวัดอุบลราชธานี พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 22 ธันวาคม พ.ศ. 2567
สืบเนื่องจากที่ นายกานต์ กัลป์ตินันท์ ได้ลาออกจากตำแหน่ง เมื่อวันที่ 26 ตุลาคม พ.ศ. 2567
ผู้สมัครนายกองค์การบริหารส่วนจังหวัด > หมายเลข 1: กานต์ กัลป์ตินันท์

อดีตนายกองค์การบริหารส่วนจังหวัดอุบลราชธานี สังกัด พรรคเพื่อไทย
ผู้สมัครนายกองค์การบริหารส่วนจังหวัด > หมายเลข 2: สิทธิพล เลาหะวนิช

อดีตรองนายกองค์การบริหารส่วนจังหวัดอุบลราชธานี สังกัด พรรคประชาชน
ผู้สมัครนายกองค์การบริหารส่วนจังหวัด > หมายเลข 3: จิตรวรรณ หวังศุภกิจโกศล

ที่ปรึกษาพรรคไทรวมพลัง อดีตสมาชิกสภาผู้แทนราษฎรจังหวัดนครราชสีมา สังกัดพรรคเพื่อแผ่นดิน (พ.ศ. 2550)
ผู้สมัครนายกองค์การบริหารส่วนจังหวัด > หมายเลข 4: อธิปไตย ศุ้ย ศรีมงคล

ปัจจุบันเป็นสมาชิกพรรคไทรวมพลัง
ผลการเลือกตั้ง

| ผลการเลือกตั้งนายกองค์การบริหารส่วนจังหวัดอุบลราชธานี พ> ศ. 2567.พรรค | ผลการเลือกตั้งนายกองค์การบริหารส่วนจังหวัดอุบลราชธานี พ> ศ. 2567.พรรค | ผลการเลือกตั้งนายกองค์การบริหารส่วนจังหวัดอุบลราชธานี พ> ศ. 2567.ผู้สมัคร | ผลการเลือกตั้งนายกองค์การบริหารส่วนจังหวัดอุบลราชธานี พ> ศ. 2567.คะแนนเสียง | ผลการเลือกตั้งนายกองค์การบริหารส่วนจังหวัดอุบลราชธานี พ> ศ. 2567.% | ผลการเลือกตั้งนายกองค์การบริหารส่วนจังหวัดอุบลราชธานี พ> ศ. 2567.± |
| --- | --- | --- | --- | --- | --- |
|  | เพื่อไทย   | กานต์ กัลป์ตินันท์ (1)* | 387,456 | 45.43 | +10.75 |
|  | อิสระ | จิตรวรรณ หวังศุภกิจโกศล (3) | 322,986 | 37.87 | – |
|  | ประชาชน   | สิทธิพล เลาหะวนิช (2) | 138,837 | 16.28 | – |
|  | อิสระ | อธิปไตย ศุ้ย ศรีมงคล (4) | 3,620 | 0.42 | – |
| ผลรวม | ผลรวม | ผลรวม | 852,899 | 100.00 | — |

| บัตรดี | บัตรดี | บัตรดี | 852,899 | 95.29 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 16,581 | 1.85 | – |
| บัตรเสีย | บัตรเสีย | บัตรเสีย | 25,626 | 2.86 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 895,106 | 60.89 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 1,470,152 | 100.00 | — |
: เพื่อไทย   รักษาที่นั่ง
แหล่งข้อมูลอื่น

| ด ค ก(พ> ศ. 2563 ←) การเลือกตั้งนายกองค์การบริหารส่วนจังหวัดในประเทศไทย พ.ศ. 2567 (→ พ.ศ. 2568) |
| --- | --- | --- |
| ภาคเหนือ |  พะเยา  อุตรดิตถ์  |  |
| ภาคตะวันออกเฉียงเหนือ |  ขอนแก่น  ชัยภูมิ  ยโสธร  เลย  สุรินทร์  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครสวรรค์  ปทุมธานี  พระนครศรีอยุธยา  พิษณุโลก  เพชรบูรณ์  สุโขทัย  อ่างทอง  อุทัยธานี  |  |
| ภาคตะวันออก | ไม่มีจังหวัดใดมีการเลือกตั้ง |  |
| ภาคตะวันตก |  ตาก  เพชรบุรี  ราชบุรี  |  |
| ภาคใต้ |  ชุมพร  นครศรีธรรมราช  ระนอง  |  |
 องค์การบริหารส่วนจังหวัด นายก อบจ.  สภา อบจ.
ธิญาดา พรรณบัว

| ธิญาดา พรรณบัว |
| --- | --- |
เกิด: 29 มิถุนายน พ.ศ. 2523 (44 ปี) ธิญาดา พรรณบัว กรุงเทพมหานคร
คู่สมรส: ___
อาชีพ: นักแสดง, นางแบบ
ปีที่แสดง: พ.ศ. 2540 - ปัจจุบัน
สังกัด: อาร์เอส
ธิญาดา พรรณบัว (ชื่อเล่น : เกด) เป็นนักแสดงหญิงและนางแบบชาวไทย
การศึกษา

ระดับปริญญาตรี : คณะนิเทศศาสตร์ มหาวิทยาลัยราชภัฏพระนคร
ระดับปริญญาโท : คณะนิเทศศาสตร์ (สาขาวิชานิเทศศาสตร์ธุรกิจ) มหาวิทยาลัยธุรกิจบัณฑิตย์
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2542 | ขุนช้างขุนแผน | วันทอง / พิมพิลาไลย | ช่อง 3 |
| 2544 | นิลมณี | กรรณิการ์เทวี | ช่อง 3 |
| 2545 | คาวน้ำค้าง | ปูนหอม | ไอทีวี |
| 2545 | อิเหนา | บุษบา | ช่อง 3 |
| 2545 | หนี้แค้นแสนรัก | อมรลักขณา | ช่อง 3 |
| 2546 | สายโลหิต | ลำดวน | ช่อง 3 |
| 2546 | สายน้ำ ลูกผู้ชาย | มีนา สาดาแสง (มีน) | ช่อง 3 |
| 2547 | พระอภัยมณี | สุวรรณมาลี | ช่อง 3 |
| 2547 | คุณชายจอมยุ่ง | กิ่งเกด | ช่อง 3 |
| 2547 | สะใภ้ภูธร | แจ่มฟ้า | ช่อง 3 |
| 2547 | เพื่อน | มินตรา | ช่อง 5 |
| 2547 | จอมใจเจ้าป่า |  | ไอทีวี |
| 2548 | ดื้อนักรักเลย | กระถิน | ช่อง 3 |
| 2548 | ย.ยักษ์ ยอดยุ่ง | นางฟ้าบุษบา | ช่อง 3 |
| 2549 | มังกรซ่อนพยัคฆ์ | แพรเพชร | ช่อง 3 |
| 2566 | มาตาลดา | เปรม (รับเชิญ) | ช่อง 3 |
| 2566 | เลือดกากี | สาหร่าย | ช่อง 8 |
| 2567 | มือปราบมหาอุตม์ | สมร (รับเชิญ) | ช่อง 3 |
| 2567 | เล่ห์มยุรา | กรองทอง จันทรเสนีย์ (กรอง) (รับเชิญ)​ | ช่อง 7 |
ผลงาน > ซิตคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2556 | เป็นต่อ ขั้นเทพ | ช่องวัน | ข้าวผัด | รับเชิญ |
| 2558 | เพราะมีเธอ | ช่องวัน | อาจารย์โดนัท | รับเชิญ |
| 2559 | บ้านนี้มีรัก | ช่องวัน | ปลา | รับเชิญตอน เสน่ห์พ่อหม้าย |
ผลงาน > ภาพยนตร์

เสือภูเขา (ภาพยนตร์) 2548 รับบท ไหมท้อ
ผลงาน > หนังวีซีดี

เปิดโป(ร)ง (ภาพยนตร์ VCD ในโครงการ RS Telemovie)
ผลงาน > มิวสิกวีดีโอ

เพลง Ziggaza ศิลปิน เจอาร์-วอย แสดงร่วมกับ เจอาร์ กิตติกุลวงศ์, เกรียงไกร อังคุณชัย,อุษามณี ไวทยานนท์ (2540)
เพลง เราสามคน ศิลปิน โฟร์ท นฤมล จิวังกูร แสดงร่วมกับ ดอม เหตระกูล, รุจิรา ช่วยเกื้อ (2544)
เพลง สาวน้ำพองสะอื้น ศิลปิน จินตหรา พูนลาภ (2544)
เพลง เอื้อมเธอไม่ถึง ศิลปิน สันติ ดวงสว่าง (2549)
เพลง ไม่กล้าจะรัก ศิลปิน สันติ ดวงสว่าง (2549)
ผลงาน > โฆษณา

25
จิง อากานิชิ

| จิง อากานิชิ  赤西 仁 |
| --- | --- |
เกิด: 赤西 仁 (Akanishi Jin)  (1984-07-04) กรกฎาคม 4, 1984 (40 ปี) เขตโคโต, โตเกียว, ประเทศญี่ปุ่น
อาชีพ:  นักร้อง  นักแต่งเพลง  นักเรียบเรียง  นักแสดง  พิธีกรโทรทัศน์ 
คู่สมรส: เมซะ คูโรกิ (แต่งงาน ค.ศ. 2012)
บุตร: ธีอา (เกิดเดือนกันยายน ค.ศ. 2012) ลูกชายไม่ทราบชื่อ (เกิดเดือนมิถุนายน ค.ศ. 2017)
อาชีพทางดนตรี
แนวเพลง:  ป็อป  แดนซ์  R&B  ฮิปฮ็อป  อิเล็กโทรนิก 
เครื่องดนตรี:  เสียงร้อง  กีตาร์  เปียโน 
ช่วงปี: 1998–ปัจจุบัน

เว็บไซต์: jinakanishi.com
 นักดนตรี
จิน อคานิชิ (ญี่ปุ่น: 赤西 仁; โรมาจิ: Akanishi Jin) เกิดเมื่อวันที่ 4 กรกฎาคม ค.ศ. 1982 ที่ชิบะ ประเทศญี่ปุ่น เป็นนักร้อง นักแสดง
ผลงานภาพยนตร์

| ภาพยนตร์> ปี | ภาพยนตร์> ชื่อ | ภาพยนตร์> บท | ภาพยนตร์> หมายเหตุ |
| --- | --- | --- | --- |
| 2008 | สปีด เรซเซอร์ ไอ้หนุ่มสปีดเขย่าฟ้า | Speed Racer (เสียง) | พากย์เป็นภาษาญี่ปุ่น |
| 2010 | Bandage | Natsu Takasugi | บทหลักและเสียงร้อง |
| 2013 | 47 โรนิน | Chikara Oishi | บทเสริม |
โทรทัศน์
| ปี | ชื่อ | บท | หมายเหตุ |
| 1999 | Nekketsu Ren-ai Dou |  | 1999 TV series, NTV. Minor role |
| 1999 | P.P.O.I. | Hisashi Kimura | 1999 TV series, NTV. Supporting role. |
| 1999 | Kowai Nichiyōbi |  | 1999 TV series, NTV |
| 1999 | Best Friend | Ryota Shibuya | 1999 TV series, TV Asahi. Supporting role |
| 2000 | Taiyō wa Shizumanai |  | 2000 TV series, Episode 6, Fuji TV. Minor role |
| 2000 | Haregi, Koko Ichiban |  | 2000 TV series, NHK. Supporting role |
| 2001 | Omae no Yukichi ga Naiteiru | Naoto Inoue | 2001 TV series, TV Asahi |
| 2005 | Xmas Nante Daikirai | Sho Kitagawa | 2004 TV series, NTV |
| 2005 | Gokusen 2 (ごくせん 2005) | Hayato Yabuki | 2005 TV series, NTV. Ensemble cast |
| 2005 | Anego (アネゴ) | Akihiko Kurosawa | 2005 TV series, NTV |
| 2007 | Yukan Club (有閑倶楽部) | Miroku Shochikubai | 2007 TV series, NTV. Ensemble cast |
| 2016 | Midnight Taxi 2 (午夜计程车第二季) | Ueno | 2015–2016 Webseries, Episode 10, Youku Tudou, China. |
| 2019 | The Legends of Monkey King (大泼猴) | Erlang Shen | 2018 Webseries, Youku, China. |
ผลงานภาพยนตร์ > โรงละคร

| ปี | ชื่อ | บท | หมายเหตุ |
| --- | --- | --- | --- |
| 2002 | Shock |  | กลุ่มนักแสดง |
| 2004 | Dream Boy |  | กลุ่มนักแสดง |
| 2004 | Summary |  | กลุ่มนักแสดง |
| 2006 | Dream Boys |  | กลุ่มนักแสดง |
ชีวิตส่วนตัว

อากานิชิแต่งงานกับเมซะ คูโรกิในวันที่ 2 กุมภาพันธ์ ค.ศ. 2012 หลังทั้งคู่ออกแถลงการณ์ปฏิเสธว่าไม่ได้คบกันเป็นเวลา 2 สัปดาห์ การแต่งงานส่งผลกระทบทางลบต่ออาชีพของอากานิชิ ไม่เพียงแต่เขาประสบความล้มเหลวในการรายงานต่อจอห์นนีและสหาย แต่เพราะมีข่าวลือที่หมุนเวียนว่าคูโรกิตั้งท้องตอนแต่งงาน เพื่อตอบรับเรื่องอื้อฉาวนี้ ทางหน่วยงานจึงยกเลิกทัวร์เดี่ยวของเขา ทั้งคู่มีลูกสาวชื่อ ธีอา อากานิชิ (Theia Akanishi; 赤西 ティア, Akanishi Tia) ที่เกิดในวันที่ 23 กันยายน ค.ศ. 2012 และลูกชายที่ไม่เปิดเผยชื่อต่อสาธารณะ เกิดในวันที่ 6 มิถุนายน ค.ศ. 2017
ผลงานเพลง

Test Drive (extended-play) (2011)
Japonicana (2012)
#JustJin (2013)
Mi Amor (extended-play) (2014)
Me (2015)
Audio Fashion (2016)
Choo choo shitain (2016) (single) (as Jintaka, unit formed with Takayuki Yamada)
Blessèd (2017)
À la carte (rearranged album) (2018)
THANK YOU (2019)
รางวัลที่ได้

| รางวัล | ปี | ผลงาน | หมวดหมู่ | ผล |
| --- | --- | --- | --- | --- |
| 17th TV LIFE Drama award | 2007 | Yukan Club | นักแสดงดีเด่น | ชนะ |
| 11th Nikkan Sports Drama Grand Prix | 2008 | Yukan Club | นักแสดงดีเด่น | ชนะ |
| TBS TV Station Program Countdown | 2009 | Jin Akanishi | Most Trendy Male Artist | ชนะ |
| 35th Hochi Film Awards | 2010 | Bandage | Best Actor | เสนอชื่อเข้าชิง |
| 35th Hochi Film Awards | 2010 | Bandage | ผู้มาใหม่ดีเด่น | เสนอชื่อเข้าชิง |
| World Music Awards | 2013 | จิง อากานิชิ | World's Best Entertainer of the Year | เสนอชื่อเข้าชิง |
| World Music Awards | 2013 | จิง อากานิชิ | ศิลปินชายดีเด่นในโลก | เสนอชื่อเข้าชิง |
| World Music Awards | 2013 | จิง อากานิชิ | Worlds Best Live Act | เสนอชื่อเข้าชิง |
| IQiyi All-Star Carnival | 2016 | จิง อากานิชิ | ศิลปินที่โด่งดังี่สุดในเอเชีย | ชนะ |
| IQiyi All-Star Carnival | 2016 | จิง อากานิชิ | ดนตรีแห่งปี | ชนะ |
แหล่งข้อมูลอื่น

Jin Akanishi Official site เก็บถาวร 2010-11-24 ที่ เวย์แบ็กแมชชีน
Official Johnny's homepage เก็บถาวร 2010-11-29 ที่ เวย์แบ็กแมชชีน
Official KAT-TUN site เก็บถาวร 2009-03-30 ที่ เวย์แบ็กแมชชีน